সরকার অথ্যধিক শক্তি প্রয়োগ করেছিল: বাহরাইনের সংঘাত সম্পর্কিত রিপোর্ট
বাহরাইনের গোলযোগ সম্পর্কে তদন্তকারী কমিশনের প্রধান বলছেন যে এ বছরের গোড়ার দিকে বিক্ষোভকারীদের ওপর সরকার অতিরিক্ত শক্তি প্রয়োগ করেছ
সরকার অথ্যধিক শক্তি প্রয়োগ করেছিল: বাহরাইনের সংঘাত সম্পর্কিত রিপোর্ট বাহরাইনের গোলযোগ সম্পর্কে তদন্তকারী বিশেষ কমিশনের প্রধান বলছেন যে এ বছরের গোড়ার দিকে বিক্ষোভকারীদের ওপর সরকার অতিরিক্ত শক্তি প্রয়োগ করেছে এবং বন্দীদের নির্যাতন করেছে। কমিশনের প্রধান শেরিফ বাসাইয়োনি শিয়াদের নের্তৃত্বে পরিচালিত বিক্ষোভে , প্রতিবাদকারীদের প্রতি আচরণের বিষয়ে বহুল প্রতীক্ষিত এই রিপোর্টটি প্রকাশ করেন। ঐ বিক্ষোভকারীরা , সুন্নি রাজতন্ত্রে গণতান্ত্রিক সংস্কারের জন্যে দাবি করছিলেন। তবে বিক্ষোভ দমনে সরকারের বাড়বাড়ি সত্বেও ঐ রিপোর্টে বলা হয়েছে যে উপসাগরীয় এলাকার সৈন্যরা ঐ দেশে মানবাধিকার লংঘনের মতো কোন অপরাধ করেনি। বাহরাইনের সুন্নি নের্তৃত্বাধীন সরকার ঐ প্রতিবাদ দমনে গত মার্চ মাসে সৌদিদের নের্তৃত্বাধীন সৈন্য ডেকে পাঠিয়েছিল। এই রিপোর্ট বাহরাইনের শাসকদের অনুমতিক্রমে নেওয়া হয় এবং এর জন্যে প্রায় ৫০০০ লোকের সাক্ষাৎকার নেওয়া হয়। বাহরাইনের বাদশাহ হামাদ বিন ইসা আল খালিফা বলেন যে কর্তৃপক্ষ আরো কি ভাবে ভালো করতে পারে সেই বিষয়গুলি চিহ্নিত করার জন্যে সরকার কৃতজ্ঞ। তিনি এই রিপোর্টকে ইতবাচক পরিবর্তনের একটি অনুঘটক বলে উল্লেখ করেন।